กฎกระทรวง ฉบับที่ 35 (พ.ศ. 2539) ออกตามความในพระราชบัญญัติการพนัน พุทธศักราช 2478
ประกาศวันที่ 1996-06-19

content: กฎกระทรวง ฉบับที่ ๓๕ (พ.ศ. ๒๕๓๙) ออกตามความในพระราชบัญญัติการพนัน พุทธศักราช ๒๔๗๘
content: อาศัยอำนาจตามความในมาตรา ๑๖ แห่งพระราชบัญญัติการพนัน พุทธศักราช ๒๔๗๘ ซึ่งแก้ไขเพิ่มเติมโดยพระราชบัญญัติการพนัน (ฉบับที่ ๖) พ.ศ. ๒๕๐๓ และมาตรา ๑๗ แห่งพระราชบัญญัติการพนัน พุทธศักราช ๒๔๗๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ ความในข้อ ๑๒ (๓) แห่งกฎกระทรวง ฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘ มิให้ใช้บังคับกับการออกสลากกินแบ่งงวดพิเศษที่กระทรวงการคลัง ได้ออกเพื่อนำรายได้ไปจัดสร้างอาคารศูนย์โรคหัวใจ สมเด็จพระนางเจ้าพระบรมราชินีนาถโรงพยาบาลศิริราช
sectionNo: 2
content: ข้อ ๒ ให้ผู้รับใบอนุญาตการเล่นสลากกินแบ่งที่กระทรวงการคลัง ได้ออกเพื่อนำรายได้ไปจัดสร้างอาคารศูนย์โรคหัวใจ สมเด็จพระนางเจ้าพระบรมราชินีนาถ โรงพยาบาลศิริราช เสียภาษีในอัตราร้อยละ ๐.๕ แห่งยอดราคาสลากซึ่งมีผู้รับซื้อก่อนหักรายจ่าย
sectionNo: 3
content: ข้อ ๓ กฎกระทรวงนี้ให้ใช้บังคับตั้งแต่วันที่ ๑ มีนาคม พ.ศ. ๒๕๓๘ เป็นต้นไป
content: ให้ไว้ ณ วันที่ ๒๙ พฤษภาคม พ.ศ. ๒๕๓๙ บรรหาร ศิลปอาชา รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กระทรวงการคลัง ได้ออกสลากงวดพิเศษเพื่อนำรายได้ไปใช้ในการจัดสร้างอาคารศูนย์โรคหัวใจ สมเด็จพระนางเจ้าพระบรมราชินีนาถ โรงพยาบาลศิริราช สมควรกำหนดให้ผู้รับใบอนุญาตการเล่นสลากกินแบ่งดังกล่าวเสียภาษีในอัตราร้อยละ ๐.๕
content: แห่งยอดราคาสลากซึ่งมีผู้รับซื้อก่อนหักรายจ่าย จึงจำเป็นต้องออกกฎกระทรวงนี้